《焦山》
宋代·王大受

自读高阳赞隐君，便知名与此山存。
凭栏须及三更月，吊古空招千载魂。
殿上风幡飞海燕，寺前石峤过江豚。
何人瘗鹤无踪迹，犹有残碑没浪痕。

作者简介：饶州乐平人，字宗可，一作仲可，号拙斋。王克明子。为叶适弟子。工诗，为人豪迈，颇自负。孝宗时，以吴琚奏为绍兴盐官。琚有调剂二宫之功，大受实与密谋。后为史弥远所忌，编置邵武。有《拙斋诗集》。